'हेलिकॉप्टर तेरे बाप का है?' शिवपाल यादव के तीखे तेवर की एक और झलक  
शिवपाल यादव ने कहा कि वह पार्टी के लिए पूरे राज्य का दौरा कर रहे हैं
उनसे कहा गया कि वह सरकारी हेलिकॉप्टर से दौरा कर रहे थे
जवाब में शिवपाल ने कहा 'हेलिकॉप्टर तेरे बाप का है'
गौरतलब है कि अखिलेश और चाचा शिवपाल यादव के बीच अविश्वास की खाई बढ़ती जा रही है और जब मुलायम सिंह यादव ने इस रस्साकशी में बेटे से ज्यादा भाई का साथ दिया तो बात और ज्यादा बिगड़ गई. उत्तरप्रदेश में 404 सीटें हैं जिसमें से 229 समाजवादी पार्टी के पास है. इनमें से 100 ऐसे हैं जो शिवपाल की जगह मुख्यमंत्री का समर्थन कर रहे हैं. पिछले महीने अखिलेश यादव ने शिवपाल यादव को मंत्रिमंडल से बाहर का रास्ता दिखा दिया था लेकिन पिता के कहने के बाद फिर से बहाली कर दी गई. रविवार को एक बार फिर शिवपाल को निकाल बाहर कर दिया गया. सोमवार की बैठक में मुलायम ने साफ किया कि अखिलेश मुख्यमंत्री रहेंगे लेकिन साथ ही उनके भाई और करीबी मित्र अमर सिंह से वह अलग नहीं हो सकते.